**З А П О В Е Д**

**№ РД-04-245/18.06.2024 год.,**

**гр. Бургас**

На основание чл. 106, ал. 1 от ППЗСПЗЗ и чл.3, ал.3 от Устройствения правилник на ОД „Земеделие“, писма с изх. №66-780/20.05.2024 г. и изх. № 66-745/20.05.2024 г. на Министъра на земеделието и храните с изразено съгласие за обявяване на търг по реда на чл. 27, ал. 9, във връзка с ал.8 изречение второ от ЗСПЗЗ за продажба на имоти – частна държавна собственост отговарящи на §12а от ПЗР на ЗСПЗЗ, Заповед на МЗХ-№ РД-46-161/ 26.04.2024 г. за упълномощаване на директора на ОД „З“ - Бургас ,

**Н А Р Е Ж Д А М:**

**I. Откривам процедура за провеждане на първи търг с тайно наддаване по реда на чл. 27, ал. 9** **във връзка с ал. 8 изречение второ от ЗСПЗЗ, в който могат да участват само собственици на имоти в границите на стопанския двор, съседни на имотите обект на търга.** Предмет на търга са следните имоти извън урбанизираната територия:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Съгласие от МЗХ** | **Землище** | **№ по КККР** | **Площ кв.м.** | **НТП** | **Начална тръжна цена /лв.** | **Депозит/лв.** | **Разходи чл.56ш, ал.1, т.1 и 2 от ППЗСПЗЗ** |
| 1 | **изх. №66-745/ 20.05.2024 г.** | **с. Ливада,**  **общ. Камено** | **ПИ 43623.35.106** | **3 000** | **стоп.двор - изоставена земя** | **8 520.00** | **852.00** | **201.90** |
| 2 | **изх. №66-780/ 20.05.2024 г.** | **Гр.Каблешково, общ. Поморие** | **ПИ 35033.412.85** | **4 829** | **стоп.двор - изоставена земя** | **17 867.00** | **1 786.70** | **80.00** |

**II**. **Условия за участие:** Право на участие имат собственици на имоти, съседни на имотите предмет на търга в границите на стопанския двор, а именно:

1. ПИ 43623.35.102 и 43623.35.108 по КККР на с. Ливада, общ. Камено, обл. Бургас.

2. ПИ 35033.412.43, 35033.412.48 и 35033.412.49 по КККР на гр. Каблешково, общ. Поморие.

Класирането ще се извърши, ако се явят поне двама легитимни кандидати /съседи/, които:

* са подали правилно попълнени заявления в срока по чл.106, ал.7 от ППЗСПЗЗ, и чиито тръжни документи отговарят на изискванията на чл.106, ал.10 и ал.14 от ППЗСПЗЗ;
* не са „свързани лица” по смисъла на Търговския закон и Данъчно-осигурителния процесуален кодекс и „свързани предприятия” по смисъла на Закона за малките и средните предприятия;
* притежават документи за собственост на индивидуализирани съседни имоти към датата на публикуване на заповедта.

**III. Подаване на документи за участие в търга:** Заявителите или писмено упълномощено от тях лице с нотариална заверка на подписа подават в Областна дирекция „Земеделие” - Бургас заявление по образец утвърден от Министъра на земеделието, в което се посочват: местонахождението, номерът и площта на поземления имот и предлаганата цена в лева за имота, изписана с цифри и думи. За всеки имот се подава отделно заявление. В случаите когато заявлението се подава от ЕТ или юридическо лице задължително се посочва ЕИК, съгласно Закона за търговския регистър и регистъра на юридическите лица с нестопанска цел.

При подаване на заявлението заявителят или упълномощеното лице представят документ за самоличност и прилагат:

1. Нотариално заверено пълномощно, когато документите се подават от упълномощено лице;

2. Документи за собственост на индивидуализирани съседни имоти към датата на публикуване на заповедта,

3. Платежен документ за внесен депозит в оригинал, когато плащането не е извършено по електронен път;

4. Решение на съответния оправомощен орган за закупуване на държавните имоти - предмет на продажбата, когато заявлението се подава от юридическо лице или от едноличен търговец;

5. Декларация за обстоятелствата по чл.106, ал. 18 от ППЗСПЗЗ – липса на свързаност с друг кандидат

6. Декларация за събиране, съхраняване и обработване на лични данни, във връзка с Регламент /ЕС/ 2016/679 на Европейския парламент и на Съвета от 27 април 2016 г. относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО.

**IV. Място и срок за получаване на заявления**: Документите за участие в търга се получават в сградата на ОД „З” гр. Бургас, ул.”Цар Иван Шишман” № 8 - деловодство, всеки работен ден от 9:00 до 17:30 часа, в срок от 30 /тридесет/ календарни дни считано от датата на публикуване на заповедта в местен вестник (за област Бургас) или могат да бъдат изтеглени от интернет страницата на ОД ”Земеделие” Бургас - [**http: //www.mzh.government.bg/ODZ-Burgas/bg/ Home.aspx**](http://www.mzh.government.bg/ODZ-Burgas/bg/Home.aspx)**.**

**V. Място и срок за подаване на заявления:** Документите за участие в търга се подават в сградата на Областна Дирекция “Земеделие” Бургас, ул. ”Цар Иван Шишман” № 8 - деловодство, всеки работен ден от 09:00 до 12:00 и от 12:30 до 17:30 часа, в срок от 30 /тридесет/ календарни дни считано от публикуването на заповедта в местен вестник (за област Бургас). **За всеки имот се подава отделно заявление.** Не се допускат за участие кандидатите, чиито заявления са подадени след срока.

**VI. Депозитът за участие е 10% от началната тръжна цена определена по реда на чл. 105, ал. 7 от ППЗСПЗЗ,** върху него не се начислява лихва и не подлежи на връщане при отказ от сключване на договор. Банковото бордеро /оригинал/ за внесения депозит се представя заедно с документите за участие в търга. За всеки имот се представя отделен документ за депозит. **Депозитът се внася по набирателна сметка на Областна Дирекция „Земеделие” гр. Бургас**: **ОББAД Бургас-IBAN:BG48UBBS80023300252510 BIC: UBBSBGSF, Основание: Депозит за участие в търг по чл.27, ал. 9 във връзка с ал.8 изречение второ от ЗСПЗЗ за имот ………………………..**

**VII. Място за обявяване на протоколите от търга:** Информационното табло на ОД „Земеделие” Бургас, ул.„Цар Иван Шишман” №8, ет.1 и на интернет страницата на Дирекцията [**http: //www.mzh.government.bg/ ODZ-Burgas/bg/Home.aspx**](http://www.mzh.government.bg/%20ODZ-Burgas/bg/Home.aspx)**. В 7-дневен срок участниците могат да направят писмени възражения до тръжната комисия.**

**VIII.** Заявление, представено в незапечатан плик е недействително. Подадените пликове със заявления се записват с входящ номер, дата и час в регистъра. Търгът, на който могат да участват само съседи може да се проведе само когато са се явили поне двама легитимни кандидати за всеки имот..

**IX. Предлаганата цена е в цяло число левове и не може да бъде по – ниска от началната тръжна цена**. Не се допускат за участие кандидатите, чиито заявления са подадени след срока по чл. 106, ал. 7, от ППЗСПЗЗ, не съдържат документите по чл. 106, ал. 10 и 14 ППЗСПЗЗ или не отговарят на изискванията по чл. 106 от ППЗСПЗЗ.

**X.** Директорът на ОД „Земеделие” – Бургас в **3 /три/ дневен срок** след изтичането на крайния срок за подаване на заявления за участие в търга, назначава със заповед тръжна комисия. В **14 /четиринадесет/ дневен срок** тръжната комисия разглежда заявленията, класира предложенията и определя спечелилия търга кандидат. За резултатите от търга се съставя протокол съгласно чл. 107, ал. 8 от ППЗСПЗЗ и се обявява на местата в т.VII.

**XI**. В случаите по чл.108, ал.1 от ППЗСПЗЗ, когато кандидатите за един имот са предложили една и съща цена, между тях се провежда търг с явно наддаване като председателят на тръжната комисия ги уведомява по реда на ГПК за деня, часа, условията и реда, обявява началната тръжна цена, от която започва наддаването и определя стъпка на наддаването в размер на 100 /сто/ лева.

**XII.** Търгът се счита за спечелен от участника предложил най- високата цена за имота.

**XIII**. Лицата, които прдобиват имотите по реда на чл. 27, ал.9във връзка с ал.8 изречение второ от ЗСПЗЗ, заплащат разходите по чл.56ш, ал.1, т.2 от ППЗСПЗЗ.

**XIV. Условия за връщане на депозита** – Депозита на спечелилия участник се прихваща от цената при придобиване на имота. Внесените депозити от некласираните кандидати се възстановяват в **7-дневен срок** след приключването на търга след подаване на заявление в счетоводството на ОД ”З”, депозитът на кандидата, класиран на второ място – след подписване на договора със спечелилия кандидат. Депозитите на кандидатите, класирани на първо и второ място не се възстановяват при отказ за сключване на договор. Депозитът на обжалвалия търга участник се възстановява след влизане в сила на съдебното решение.

**XV.** След приключване на търга, министърът на земеделието и храните или упълномощено от него длъжностно лице със заповед определя класираните на 1 и 2 място кандидати, която се публикува на интернет страницата на МЗХ и на интернет страницата на ОД “Земеделие“ Бургас - [**http: //www.mzh.government.bg/ODZ-Burgas/bg/Home.aspx**](http://www.mzh.government.bg/ODZ-Burgas/bg/Home.aspx) при спазване на изискванията на ЗЗЛД. ОД “З“ уведомява участниците по реда на ГПК.

**XVI.** Министърът на земеделието и храните или упълномощено от него длъжностно лице сключва договор с лицата, спечелили търга, след заплащане на цената на имота, дължимите данъци, такси и режийни разноски по **сметка на МЗХ** – **BG97 BNBG 9661 3000 1500 01, БНБ–ЦУ София**.

**XVII.** Настоящата Заповед да се публикува на интернет страницата на Областна Дирекция „Земеделие” Бургас, на страницата на Министерството на земеделието и храните и в един местен вестник, **най-малко** **30 /тридесет/ дни** преди крайния срок за подаване на заявленията за участие.

Заповедта следва да се постави в 3 /три/ дневен срок от издаването й на информационните табла на ОД ”З” Бургас, ОСЗ – Камено, Община Камено, кметство с. Ливада, ОСЗ – Поморие, община Поморие и кметство гр. Каблешково.

**ЗА ДИРЕКТОР ОД „ЗЕМЕДЕЛИЕ“ – БУРГАС**

**ЖИВКА ДОБРЕВА – ЛАМБОВА**

**……………/п/……………………….**

*Директор Д „АПФСДЧР“ при ОД „З“ - Бургас*

*Заповед за заместване № РД-04-242/17.06.2024 г.*